
Извршење буџета Републике – јун 2026. године
Буџет Републике Србије
У периоду јануар - јун 2026. године је остварен дефицит републичког буџета у износу од 51,6 млрд динара, што је боље од буџетског плана за 96,8 млрд динара, с обзиром да је планиран дефицит у износу од 148,4 млрд динара.
У јуну је остварен суфицит у износу од 48,1 млрд динара.
У јуну су наплаћени приходи у износу од 276,9 млрд динара, од чега су порески приходи износили 233,2 млрд динара. Највећи део пореских прихода односи се на уплату ПДВ у износу од 93,4 млрд динара и пореза на добит у износу од 74,8 млрд динара. Приход од акциза износио је 43,4 млрд динара. Непорески приходи остварени су у износу од 42 млрд динара, а прилив донација у јуну износио је 1,7 млрд динара.
Расходи су извршени у износу од 228,8 млрд динара. Расходи за запослене су износили 55,6 млрд динара, капитални издаци 41,2 млрд динара, трансфери ООСО (фонд ПИО, РФЗО, НСЗ, фонд СОВО) 30,7 млрд динара, исплата субвенција 28,8 млрд динара, а расходи за робу и услуге 21 млрд динара.
Буџет сектора државе

На нивоу сектора државе у првој половини године је остварен фискални дефицит у износу од 55,8 млрд динара и примарни фискални суфицит у износу од 31,4 млрд динара. 

